
A feketeribizli-borban áztatott és érlelt kemény sajtok tulajdonságainak vizsgálata

Kulcsszavak: feketeribizli; feketeribizli bor; érlelt sajt; antioxidáns hatás; funkcionális élelmiszer
Munkánk során célunk volt a sajtok és borok megannyi jótékony hatását ötvözve, előállítani egy
új funkcionális élelmiszert, pontosabban feketeribizli-borban áztatott és érlelt kemény sajtot,
amely eltér a hagyományos, hétköznapi és meghatározott ideig érlelt kemény sajtok érzékszervi
és fizika-kémia tulajdonságaitól.
Sajtjainkat háromféle változatban készítettük el: elsőként feketeribizli-bor mentes alvadékot
áztattunk feketeribizli-borban, majd érleltük; a következőkben feketeribizli borral kevert
alvadékot érleltünk, végül feketeribizli-boros alvadékot áztattunk feketeribizli-borba, és érleltük.
A feketeribizli-bor használata a különleges érzékszervi sajátságok mellett, mint jellegzetes
vöröses-lila szín, karizmatikus, gyümölcsös íz, magas biológiai értéket, nevezetesen magas
antioxidáns kapacitást biztosít.
A funkcionális élelmiszer előállításán kívül, célunk volt az előállított termék fizika-kémiai,
mikrobiológiai és érzékszervi tulajdonságainak jellemzése, valamint az áztatás és érlelés során a
szárazanyag-tartalom, antioxidáns kapacitás, mikrobiológiai tulajdonságok változásának
követése.



